Η ορθόδοξη Εκκλησία στη Δημοκρατία της Μολδαβίας
Creators: name: Gusin Mihail (Γκούσιν Μιχαήλ)  Ivan (Ιβάν)
Publisher: name: Aristotle University of Thessaloniki
Year: 2021
Subjects: Μολδαβία
Βεσσαραβία
Εκκλησία
Moldova
Bessarabia
Church

description: Στόχος της εργασίας αυτής είναι να μελετήσει διεξοδικά τις σημαντικότερες πτυχές της ιστορίας της Ορθόδοξης Εκκλησίας στη Δημοκρατία της Μολδαβίας έως σήμερα, να εμβαθύνει και να φέρει νέες πληροφορίες και δεδομένα, με βάση νέο υλικό από διάφορα αρχεία και εκδόσεις που κυκλοφόρησαν, να παρουσιάσει το θέμα σε όλη του την πολυπλοκότητα, δημιουργώντας μια γενική, αλλά όσο το δυνατόν, και ολοκληρωμένη εικόνα. Η εργασία μας επικεντρώνεται στη μελέτη της περιόδου από το 1940 έως το 2020. Είναι μια μακρά περίοδος, η οποία με τη σειρά της μπορεί να χωριστεί σε μικρότερες περιόδους. Η εργασία είναι δομημένη σε τρία κεφάλαια, τα οποία εμπεριέχουν υποκεφάλαια. Ολοκληρώνεται με τα συμπεράσματα και τη βιβλιογραφία. Η γεωγραφική περιοχή στην οποία εκτείνεται το αντικείμενο της εργασίας αναφέρεται στην σημερινή επικράτεια της Δημοκρατίας της Μολδαβίας. Η επικαιρότητα του θέματος καθορίζεται και από την τρέχουσα κατάσταση της Εκκλησίας της Μολδαβίας. Η ύπαρξη των δύο Μητροπόλεων, της μητροπόλεως της χώρας και μιας ρουμανικής, οι θρησκευτικές διαφορές μεταξύ των πιστών αυτών των δύο εκκλησιαστικών οργανώσεων θέτουν σε κίνδυνο την πνευματική και ψυχική ισορροπία του λαού και των πιστών. Η Μολδαβία βρίσκεται σε μια πολύ δύσκολη κατάσταση. Η Ορθόδοξη Εκκλησία της Ρουμανίας προωθεί εθνικιστικές ιδέες που είναι πολιτικά ερμηνεύσιμες, αλλά όχι δικαιολογημένες εκκλησιαστικά και η Ρωσική Εκκλησία, είναι και αυτή εθνικιστική. Για την αποσαφήνιση του δεδομένου αντικειμένου χρησιμοποιήσαμε στη μελέτη μας μια σύνθεση επιστημονικών μεθόδων: την ιστορική μέθοδο, τη λογική μέθοδο, και τη συγκριτική μέθοδο. Η παρούσα κατάσταση στην εκκλησιαστική ζωή της Μολδαβίας έχει πολλές αποχρώσεις. Το σοβιετικό κράτος προώθησε σταθερά μια αντιθρησκευτική πολιτική, προκαλώντας μεγάλες καταστροφές και ζημιές, τόσο στις υποδομές (πολλές εκκλησίες και σχεδόν όλες οι μονές έκλεισαν και καταστράφηκαν κατά τη διάρκεια αυτής της περιόδου), όσο και στην πνευματική ζωή (ως αποτέλεσμα αθεϊστικής προπαγάνδας). Με την κατάρρευση της Σοβιετικής Ένωσης, η ΣΣΔ της Μολδαβίας διακήρυξε την ανεξαρτησία της, ανακηρύσσοντας το νέο κράτος, τη Δημοκρατία της Μολδαβίας. Οι πολιτικές, κοινωνικοοικονομικές και πολιτιστικές ανταλλαγές που πραγματοποιήθηκαν τα τελευταία τριάντα χρόνια είχαν και έχουν άμεσες επιπτώσεις στη ζωή της τοπικής Εκκλησίας. Με την έναρξη της εθνικής αφύπνισης, άρχισε μια νέα περίοδος στην εκκλησιαστική ζωή. Με την πτώση του κομμουνιστικού καθεστώτος, η εποχή των διωγμών τελείωσε και άρχισε η διαδικασία της αναγέννησης της πίστης. Άνοιξαν οι τόποι λατρείας που έκλεισαν οι σοβιετικές αρχές και χτίστηκαν άλλοι νέοι ναοί. Ο πληθυσμός επέστρεψε στις χριστιανικές αξίες.
description: The aim of the present thesis is to study in detail the most important aspects of the history of the Orthodox Church in the Republic of Moldova so far, with a view to deepen and bring new information and data, based on new material from various archives and publications that have been released, to present the topic in all its complexity, creating a general and an as complete as possible picture. Our work focuses on the study of the period from 1940 to 2020. This constitutes a long period, which in turn can be divided into shorter ones. The work is structured in three chapters and multiple subchapters. It concludes with the conclusions and the literature. The geographical area in which the subject of the work is extended to, refers to the current territory of the Republic of Moldova. The relevance of the issue is also determined by the current situation of the Church of Moldova. The existence of the two Dioceses, the metropolis of the country and a Romanian one, the religious differences between the faithful of these two ecclesiastical organizations jeopardize the spiritual and mental balance of the people and the faithful. Moldova is in a very difficult state. The Romanian Orthodox Church promotes nationalist ideas that are politically interpretable, but not ecclesiastically justified, and the Russian Church is also a nationalist. In order to clarify the given object, we employed in our study a synthesis of scientific methods: the historical method, the logical method, and the comparative method. The current situation in the ecclesiastical life of Moldova has many nuances. The Soviet State steadily pursued an anti-religious policy, causing great damage to both infrastructure (many churches and almost all monasteries were closed and destroyed during this period) and spiritual life (as a result of atheistic propaganda). Following the collapse of the Soviet Union, the Moldovan SSR declared its independence, declaring the new State, the Republic of Moldova. The political, socio-economic and cultural exchanges that have taken place over the last thirty years have had and still have a direct impact on the life of the local Church. With the beginning of the national awakening, a new period in ecclesiastical life began. With the fall of the communist regime, the era of persecution ended and the process of reviving the faith began. Places of worship were shut down by the Soviet authorities and other new temples were built. The population returned to Christian values.